
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind despăgubirea persoanelor fizice care au constituit la Casa de Economii şi Consemnaţiuni - C.E.C., depozite pe livrete de economii cu dobândă şi câştiguri şi obligaţiuni CEC cu câştiguri, cu care comisia noastră a fost sesizată în fond cu adresa Biroului Permanent nr. 571 din 24 septembrie 2008.
	PREŞEDINTE,

Viorel ŞTEFAN 

RAPORT

asupra propunerii legislative privind despăgubirea persoanelor fizice care au constituit la Casa de Economii şi Consemnaţiuni - C.E.C., depozite pe livrete de economii cu dobândă şi câştiguri şi obligaţiuni CEC cu câştiguri
Cu adresa nr. Pl.x. 571 din 24 septembrie 2008, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind despăgubirea persoanelor fizice care au constituit la Casa de Economii şi Consemnaţiuni - C.E.C., depozite pe livrete de economii cu dobândă şi câştiguri şi obligaţiuni CEC cu câştiguri.
La întocmirea raportului s-a avut în vedere avizul Consiliului Legislativ.
Prezenta propunere legislativă are ca obiect de reglementare crearea unei baze legale privind posibilitatea acordării despăgubirilor persoanelor fizice care au constituit la Casa de Economii şi Consemnaţiuni – C.E.C., depozite pe livrete de economii cu dobândă şi câştiguri şi obligaţiuni C.E.C. 4% cu câştiguri.
Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 31 deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 16 septembrie 2008.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative privind despăgubirea persoanelor fizice care au constituit la Casa de Economii şi Consemnaţiuni - C.E.C., depozite pe livrete de economii cu dobândă şi câştiguri şi obligaţiuni CEC cu câştiguri, în şedinţa din data de 3 februarie 2009, comisia propune respingerea acesteia din următoarele considerente:
Despăgubirea persoanelor fizice care au constituit depozite la Casa de Economii şi Consemnaţiuni C.E.C. – S.A. în vederea achiziţionării de autoturisme este reglementată prin Ordonanţa de urgenţă a Guvernului nr. 156/2007 aprobată prin Legea nr. 232/2008, aşa cum a fost modificată prin Ordonanţa de urgenţă a Guvernului nr. 33/2008 în sensul acordării titlurilor de stat de valoare nominală egală cu valoarea totală a despăgubirii.

În ceea ce priveşte acordarea despăgubirilor persoanelor fizice care au deţinut obligaţiuni CEC 4% cu câştiguri, menţionăm că începând cu data de 1.01.1998 nu s-au mai organizat trageri la sorţi, dobânda fiind acordată în numerar şi nu sub formă de câştiguri, ca până la acea data.

Prin urmare, la orice unitate CEC pot fi prezentate obligaţiunile CEC pentru răscumpărarea la valoarea lor nominală plus dobânda la vedere atribuită pentru perioada cuprinsă între 1.01.1998 şi data răscumpărării.
	PREŞEDINTE,

Viorel ŞTEFAN
	SECRETAR,

Henorel Adrian NIŢU


Consilier parlamentar 

Mariana  Bărdiţă        
Expert parlamentar

Vasilica Popa

